**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2024 m. gegužės mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** |
| 2024-05-29 | „Reuters“ naujienų agentūros teigimu, „Amazon“ yra pasirengusi investuoti Italijoje milijardus eurų ir plėsti savo duomenų centrų verslą šioje šalyje. „Amazon Web Service“ (AWS) svarstytų galimybę išplėsti savo dabartinę veiklą Milane. Ši žinia kol kas nėra patvirtinta. | <https://milano.repubblica.it/cronaca/2024/05/29/news/amazon_puntera_4_miliardi_su_nuovi_data_center_in_lombardia-423122377/#:~:text=Non%20le%20nuvole%20che%20hanno,dice%20il%20barometro%20dell%27economia.> |  |
| 2024-05-27 | Italijos maisto pramonės grupė „Newlat Food“ pasirašė susitarimą įsigyti 100 proc. anglų įmonės „Princes“ už 822,21 mln. eurų. Sandoris turėtų būti užbaigtas liepos mėnesį, nauajs įmonė pasivadins „New Princes“. Po šio sandorio IT bendrovė užims tvirtas pozicijas naujose kategorijose Didžiosios Britanijos rinkoje. | <https://www.corriere.it/economia/aziende/24_maggio_27/newlat-food-rileva-princes-da-mitsubishi-per-700-milioni-e-diventa-un-big-come-campari-14533855-fcfc-4e3e-9259-2e215bd21xlk.shtml> |  |
| 2024-05-23 | Emanuele Orsini tapo svarbiausios Italijos verslo asociacijos (Confindustria) vadovu, išrinktas 99 proc. balsų. Iš pirmųjų pastabų matyti, kad jis pasisako už branduolinę energetiką, skatina dialogą ir remia asociacijos vienybę. | <https://www.corriere.it/economia/aziende/24_maggio_23/confindustria-orsini-e-il-nuovo-presidente-guidera-l-associazione-da-oltre-150mila-imprese-0f3ea54e-8bc8-40a0-96c2-8dd440ce1xlk.shtml> |  |
| 2024-05-21 | IT vyriausybė uždegė žalią šviesą „Swisscom“ per savo IT kontroliuojamą įmonę „Fastweb“ įsigyti „Vodafone Italia“. Sandorį tikimasi užbaigti iki 2025 m. I ketvirčio.  | <https://www.lastampa.it/economia/2024/05/21/news/vodafone_swisscom_acquisizione_via_libera_governo-14320519/> |  |
| 2024-05-18 | Rusijos vyriausybė konfiskavo „Unicredit“ sąskaitų ir turto už 463 mln. eurų. | <https://www.ilsole24ore.com/art/unicredit-duro-colpo-russia-sequestrati-beni-463-milioni-AFAXYO3D> |  |
| 2024-05-14 | 2022 m. „Lidl Italia“ indėlis į šalies BVP siekė 7,2 mlrd. eurų, tai sudarė 0,4 proc. viso šalies BVP, ir viršijo tokio svarbaus sektoriaus kaip plieno ir laivybos. Per ateinančius 3 metus planuojama atidaryti po 50 parduotuvių per metus, investuojant apie 1,5 mlrd eurų. Tikslas iki 2030 m. IT įkurti 1 000 parduotuvių. | <https://stream24.ilsole24ore.com/video/economia/lidl-italia-vale-04percento-pil-investira-15-mld-rete-vendita/AFI5j9zD> |  |
| 2024-05-08 | IT URM surengtame Italijos ir Afrikos verslo dialogo forume, “Cassa Depositi e Prestiti“ (CDP) - pagrindinė IT ekonominio vystymosi institucija, pasirašė penkis naujus MoU su svarbiausiais Afrikos daugiašaliais plėtros bankais. Tikslas skatinti IT ir Afrikos įmonių ryšius ir mainus, nustatyti bendro finansavimo galimybes ir išbandyti naujoviškas finansines priemones. | <https://www.aise.it/commercio-estero/nuovi-sbocchi-per-le-imprese-italiane-cdp-sigla-5-accordi-con-le-principali-banche-africane/204845/1/1/13656> |  |
| 2024-05-08 | „San Donato“ grupė - viena didžiausių Italijos privačių ligoninių grupių tęsia investicijas Lenkijoje. Jos dukterinė įmonė „American Heart of Poland“ investavo 400 mln. eurų į Lenkijos grupės „Scanmed“ įsigijimą. | <https://www.ilsole24ore.com/art/il-gruppo-san-donato-continua-shopping-polonia-AFnWxRuD?refresh_ce&nof> |  |
| **Lietuvos turizmo sektoriui aktuali informacija** |
| 2024-05-15 | Tarptautinės kongresų ir konferencijų asociacijos (Icca) metinėje ataskaitoje paskelbta, kad Italija pirmą kartą tapo pirmaujančia šalimi Europoje pagal organizuojamų kongresų/konferencijų skaičių ir antra pagal dydį rinka po JAV.  | <https://www.ilsole24ore.com/art/turismo-congressuale-l-italia-primo-posto-europa-AFbTnKzD> |  |
| 2024-05-15 | Romos Termini stotyje atidarytas „Oro uostas mieste“ - tai nauja oro uosto „Aeroporti di Roma“ asocijuotos bendrovės paslauga. „Ita Airways“ keleiviai, išvykstantys iš „Leonardo da Vinci“, galės registruotis ir palikti savo bagažą Romos Termini stotyje, o paskui jį atsiimti tiesiai paskirties vietoje. | <https://www.un-industria.it/canale/infrastrutture-mobilita/notizia/123226/airport-in-the-city-presentato-il-nuovo-servizio/> |  |
| 2024-05-13 | Milano politechnikos instituto Vadybos mokyklos Išmaniųjų miestų observatorijos atlikto tyrimo duomenimis, išmaniausių Italijos miestų reitinge pirmauja Milanas, po jo seka Bolzanas ir Trento, o pietų ir salų miestai nepatenka į pirmąjį dešimtuką. | <https://www.finanza.com/finanza/milano-e-la-citta-piu-smart-ditalia-a-seguire-bolzano-e-trento> | Perkelti ne prei turizmo kazkur kitur |
| 2024-05-02 | Milane vykusiame Pasaulio turizmo ir kelionių taryba (Wttc) pranešė, kad 2025 m. Romoje bus surengtas Wttc pasaulinis aukščiausiojo lygio susitikimas - prestižiškiausias ir įtakingiausias pramonės renginys pasaulyje, kuriame susirinks turizmo sektoriaus operatoriai ir vyriausybių atstovai, siekdami suvienyti pastangas remti turizmą saugumo, atsparumo, įtraukties ir tvarumo aspektais. | <https://www.agenzianova.com/news/santanche-litalia-ospitera-il-world-tourism-and-travel-council-nel-2025/> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2024-05-23 | Thales Alenia Space- IT ir FR bendra įmonė, pasirašė sutartį su Europos kosmoso agentūra dėl krovinių sugrąžinimo paslaugos plėtros į žemojoje orbitoje esančias kosmines stotis. | <https://aresdifesa.it/thales-alenia-space-sviluppera-per-conto-della-esa-un-servizio-di-rientro-cargo-verso-le-stazioni-spaziali-in-orbita-bassa/> |  |
| 2024-05-22 | Italijos kosmoso sektoriaus vertė siekia 3 mlrd. eurų ir tikimasi, kad dar labiau išaugs: 2023-2027 m. nacionalinei kosmoso ekosistemai skirtas viešasis finansavimas sudarys daugiau kaip 7 mlrd. eurų, iš kurių maždaug 4,4 mlrd. eurų - viešasis finansavimas (įskaitant 1,5 mlrd. eurų iš PNRR) ir 3,1 mlrd. eurų - ESA programoms skirtos lėšos. | <https://www.huffingtonpost.it/dossier/futuro/2024/05/22/news/storia-15950102/> |  |
| **Finansų sektoriui aktuali informacija** |
| 2024-05-25 | G7 finansų ministrų ir centrinių bankų valdytojų aukščiausiojo lygio susitikime IT bendrame komunikate svarbiausia tema - parama UA ekonomikai, ypač reaguojant į RU karinį puolimą ir siekiant užtikrinti šalies stabilumą bei atgrasyti Maskvą. Didelis dėmesys skirtas tarptautiniam bendradarbiavimui mokesčių srityje, siekiant užbaigti darbus dėl BEPS sistemos ir pasirašyti daugiašalę konvenciją. Aptarti kiti svarbūs klausimai, tokie kaip DI, nebankinio finansinio tarpininkavimo atsparumas, žalioji darbotvarkė ir vystymosi iniciatyvos, ypač skirtos Afrikai. | <https://www.mef.gov.it/inevidenza/Concluso-il-G7-finanze-di-Stresa-i-punti-chiave-del-comunicato-e-la-conferenza-stampa-finale/> |  |
| 2024-05-22 | *Redditometro* dekretas buvo sustabdytas IT MP G. Meloni sprendimu, nors jis jau buvo paskelbtas „Gazzetta Ufficiale“. Tai mokestinė priemonė, kuria individualios išlaidos lyginamos su gautomis pajamomis ir esant dideliems skirtumams pradedamas mokestinis patikrinimas.  | <https://www.corriere.it/economia/tasse/24_maggio_22/redditometro-meloni-con-noi-mai-nessun-grande-fratello-fiscale-se-necessario-chiedero-cambiamenti-64cadd8d-1949-43a5-8c92-ae9a350dbxlk.shtml> |  |
| 2024-05-20 | TVF preliminarios 2024 m. išvados dėl Italijos ekonominės padėties: TVF ragina Italiją teikti pirmenybę investicijoms ir paspartinti skolos mažėjimą, atsisakyti neveiksmingų ar laikinų priemonių (superbonusų- statybų subsidijos, mokesčių lengvatų mažinimo, mokesčių premijų ir kt.) ir racionalizuoti išlaidas pensijoms, įskaitant pensinio amžiaus ilginimą ir ankstyvo išėjimo į pensiją mažinimą. | <https://www.repubblica.it/economia/2024/05/20/news/basta_bonus_in_deficit_e_sconti_fiscali_non_aiutano_la_crescita_lfmi_chiede_la_fine_degli_aiutini-423048565/#:~:text=%E2%80%9CBasta%20bonus%20in%20deficit%20e,ammonisce%20l%27Italia%20%2D%20la%20Repubblica> |  |
| 2024-05-14 | Europos valstybės nesutaria dėl *Pnrr* lėšų panaudojimo termino pratęsimo. ES Taryba patvirtino IT *Pnrr* pakeitimus (techninio pobūdžio), kurių IT prašė kovo pradžioje ir kuriuos EK patvirtino balandžio 26 d. | <https://www.ilsole24ore.com/art/pnrr-ue-divisa-proroga-oggi-modifiche-chieste-dall-italia-tavolo-dell-ecofin-AFczbxzD> |  |
| **Energetikos sektoriui aktuali informacija** |
| 2024-05-21 | 2024 m. balandį atsinaujinantys energijos ištekliai padengė 51,2 proc. elektros energijos paklausos (2023 m. balandį - 36 proc.). Tik trečdalį elektros energijos poreikio sudarė iškastinis kuras. | <https://www.ansa.it/sito/notizie/economia/2024/05/21/terna-ad-aprile-oltre-il-50-di-energia-da-rinnovabili_048c6e7c-57ea-4d8e-baa2-b16b1b4507a6.html> |  |
| 2024-05-08 | 2023 m. Italijoje AEI naudojimas labai išaugo - 87 proc. daugiau nei 2022 m., daugiausia dėl fotovoltinės energijos sektoriaus. Saulės energijos įrengtoji galia išaugo 92 proc. Tačiau dėl reguliavimo ir biurokratinio vėlavimo, trukdančio įgyvendinti naujas elektrines ir užtikrinti visišką kaupimo sistemų veikimą, šaliai dar toli iki 2030 m. nustatytų tikslų. | <https://www.ilsole24ore.com/art/rinnovabili-italia-2023-potenza-installata-solare-crescita-92percento-AF31SMvD> |  |
| 2024-05-06 | IT Vyriausybė priėmė dekretą pagal kurį leidžiama instaliuoti saulės baterijas žemės ūkio paskirties žemėje, tačiau tik tuo atveju, jei jos yra pakeltos nuo žemės, po jomis būtų galima vykdyti žemės ūkio veiklą. Įrenginius taip pat galima statyti karjeruose ir šalia greitkelių. Šis dekretas neturės įtakos Pnrr numatytiems projektams bei projektams, dėl kurių įgyvendinimo jau kreiptasi. | <https://tg24.sky.it/politica/2024/05/07/decreto-agricoltura-fotovoltaico-novita> |  |
| **Transporto sektoriui aktuali informacija** |
| 2024-05-29 | „Raben Italy“, Europos logistikos grupės „Raben Group“ padalinys, pranešė apie oro ir jūrų transporto plėtrą iš Kinijos į Italiją. Pradėti skrydžiai iš Šanchajaus į Milano Malpensą du kartus per savaitę, Taip pat vykdomi savaitiniai eksporto maršrutai į Kairą, planuojama plėtra į Katarą, Bahreiną, Braziliją ir JAV. Tiesioginiai jūrų transporto reisai iš Šanchajaus ir Ningbo į Genują, tranzito trukmė apie 50 dienų. | <https://www.trasportoeuropa.it/notizie/aereo/raben-potenzia-il-trasporto-aereo-e-marittimo-in-italia/> |  |
| 2024-05-28 | Triesto uosto direkcijos delegacija lankėsi Baku uoste, siekdama susipažinti su naujomis galimybėmis vykdyti tarpžemyninį eismą iš Azerbaidžano į Trieste uostą, o vėliau - į kitas Europos kryptis. Šiuo metu Baku uostas yra sujungtas su Triesto uostu tik aliuminio gabenimui. | <https://www.trasportoeuropa.it/notizie/marittimo/il-porto-di-trieste-esplora-nuove-rotte-con-baku/> |  |
| 2024-05-28 | Italijos vyriausybė Oficialiajame leidinyje paskelbė dekretą dėl greičio matuoklių (Decreto Autovelox), kuriame, pirmiausia užtikrinama eismo sauga, nustatomos aiškios prietaisų išdėstymo ir nuobaudų taisyklės. | <https://www.repubblica.it/cronaca/2024/05/26/news/decreto_autovelox_salvini_cosa_prevede-423110696/> |  |
| 2024-05-27 | „Stellantis“ ketina didinti automobilių gamybą Italijoje: tai daroma po vyriausybės spaudimo, kuri jau kelis mėnesius spaudžia bendrovę daugiau investuoti šalyje, kuri šiam sektoriui suteikė milijardines paskatas. Grupės GN Tavares pakartojo tikslą - iki 2030 m. pasiekti, kad IT būtų pagaminta milijonas transporto priemonių. Paskelbta, kad Mirafiori mieste 2026 m. bus pradėta Fiat 500 hibridinių automobilių gamyba, o vėliau Melfi gamykloje - nauja hibridinė „Compass“ versija. | <https://www.ilgiornale.it/news/aziende/stellantis-tavares-governo-milione-veicoli-italia-entro-2030-2326893.html> |  |
| 2024-05-25 | Italijos vyriausybė pradėjo taikyti lengvatas naujiems automobiliams, motociklams ir komercinėms transporto priemonėms, įskaitant naudotas transporto priemones, įsigyti, o tam skirta 950 mln. Ši priemonė, kuria siekiama atnaujinti Italijos transporto priemonių parką, kurio vidutinis amžius yra daugiau nei 12 metų, galios iki 2024 m. gruodžio 31 d. Ekobonusais gali naudotis fiziniai ir juridiniai asmenys, įskaitant nuomos bendroves. | <https://www.ilsole24ore.com/art/via-incentivi-auto-fino-13500-euro-le-elettriche-rottamazione-e-isee-fino-30mila-euro-AGhUIdF> |  |
| 2024-05-23 | Italijos Infrastruktūros ir transporto ministerija (MIT) skyrė 700 mln. eurų Italijos regioninių geležinkelių parkams atnaujinti, įsigyjant elektrinius arba vandeniliu varomus traukinius. | <https://hydrogen-news.it/dal-mit-700-milioni-per-lacquisto-di-treni-a-idrogeno-ed-alimentazione-elettrica/#:~:text=Ferroviaria-,Dal%20MIT%20700%20milioni%20per%20l%27acquisto%20di,a%20idrogeno%20ed%20alimentazione%20elettrica&text=Il%20Ministero%20delle%20> |  |
| 2024-05-14 | „Stellantis“ pasirašė sandorį su Kinijos partnere „Leapmotor“, kurios automobiliai į Italiją ir aštuonias kitas Europos rinkas atkeliaus rugsėjo mėn. Automobiliais prekiaus su „Stellantis group“ sukurta bendra įmonė „Leapmotor International“.  | <https://www.repubblica.it/economia/2024/05/14/news/stellantis_da_settembre_arrivano_le_auto_cinesi_di_leapmotor_in_italia-422956062/> |  |
| 2024-05-07 | EK atidėjo galutinį sprendimą dėl „Ita Airways“ ir „Lufthansa“ susijungimo iki liepos 4 d. EK įvertins naujus aviakompanijų pateiktus įsipareigojimus, kuriais siekiama išspręsti preliminarias konkurencijos problemas.  | <https://www.repubblica.it/economia/2024/05/07/news/ultima_chiamata_per_ita_airways_lufthansa_apre_alle_richieste_ue-422854874/> |  |
| **Bendra ekonominė informacija** |
| 2024-05-31 | Istat preliminariais gegužės mėn. skaičiavimais,. infliacija padidėjo 0,2 proc. per mėnesį ir 0,8 proc. per metus. | <https://www.istat.it/it/archivio/297816> |  |
| 2024-05-29 | *Istat* duomenimis, gegužės mėn. vartotojų pasitikėjimo rodiklis pakilo nuo 95,2 iki 96,4, o sudėtinis verslo pasitikėjimo rodiklis nukrito nuo 95,8 iki 95,1 (krito antrą kartą iš eilės ir pasiekė mažiausią vertę nuo 2023 m. lapkričio mėn.). | <https://finanza.lastampa.it/News/2024/05/29/italia-a-maggio-sale-la-fiducia-dei-consumatori-e-scende-quella-delle-imprese/NjFfMjAyNC0wNS0yOV9UTEI> |  |
| 2024-05-15 | Istat 2023 m. duomenimis - Italijoje gyvena šiek tiek daugiau nei 10,33 mln. 18-34 metų amžiaus žmonių, t. y. nuo 2002 m. jų sumažėjo daugiau nei 3 mln (-22,9 proc.).  | <https://www.ilsole24ore.com/art/istat-10-anni-l-italia-ha-perso-3-milioni-giovani-AFwFry0D> |  |
| 2024-05-15 | ES Komisijos prognozėmis Italijos BVP šiemet augs 0,9 proc. (euro zonoje - 0,8 proc.), o 2025 m. - 1,1 proc.. Infliacija šiemet turėtų būti 1,6 proc., o 2025 m. - 1,9 proc.. Valstybės biudžeto deficitas turėtų sumažėti nuo 7,4 proc. 2023 m. iki 4,4 proc. 2024 m. ir 4,7 proc. 2025 m.. Valstybės skola šiais metais padidės iki 138,6 proc., o 2025 m. - iki 141,7 proc. | <https://finanza.lastampa.it/News/2024/05/15/pil-italia-ue-alza-stima-2024-ma-lima-2025-1-1percento-/MzlfMjAyNC0wNS0xNV9UTEI> |  |
| 2024-05-15 | EBPO ketvirtinės ataskaitos „Augimas ir ekonominė gerovė“ duomenys patvirtino, kad IT buvo antroji G7 ekonomika, kurios BVP vienam gyventojui per 2014-2023 m. dešimtmetį augo sparčiausiai (vidutiniškai +1,1 proc. per metus) po JAV (+1,7 proc). | <https://24plus.ilsole24ore.com/art/pil-l-italia-corre-10-anni-solo-usa-sono-cresciuti-piu-noi-AFDzz6zD> |  |
| 2024-05-13 | „Federalimentare-Censis“ duomenimis, 94 proc. „Made in Italy“ produktų yra vieni pagrindinių itališko charakterio ambasadorių pasaulyje ir ekonomikos varomoji jėga. „Made in Italy“ maisto produktų eksportas 2023 m. siekė 380 mlrd. | <https://www.italpress.com/made-in-italy-nel-2023-export-alimentare-a-quota-380-miliardi/> |  |
| 2024-05-10 | Remiantis Žiedinės ekonomikos tinklo (Cen) ir „Enea“ 6-ąja ataskaita, Italija pirmauja žiedinės ekonomikos srityje tarp didžiųjų ES šalių. Ji pirmauja pagal perdirbimo rodiklius, tačiau susiduria su tokiais iššūkiais kaip didėjantis medžiagų suvartojimas ir priklausomybė nuo importo. | <https://www.ansa.it/nuova_europa/it/notizie/rubriche/altrenews/2024/05/10/italia-prima-per-economia-circolare-fra-i-grandi-paesi-ue_0e8abbec-b952-421c-af1b-fb22bc960fba.html#:~:text=Il%20valore%20aggiunto%20dell%27intera,%2C1%25%20nel%202017).> |  |
| 2024-05-03 | *Istat* duomenimis, kovo mėn. užimtumo lygis padidėjo iki 62,1 proc. (+0,2 punkto lyginant su vasario mėn.). Bendras nedarbo lygis sumažėjo iki 7,2 proc. (-0,2 punkto lyginant su vasario mėn.), jaunimo nedarbo lygis - iki 20,1 proc. (-2,3 punkto). | <https://www.ilsole24ore.com/art/istat-marzo-70mila-occupati-tasso-disoccupazione-calo-72percento-AFNQTTqD> |  |

Parengė:

Komercijos atašė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)